title: A Bizottság (EU) 2015/418 végrehajtási rendelete ( 2015. március 12. ) az 540/2011/EU végrehajtási rendeletnek a Z-13-hexadecén-11-in-1-il-acetát hatóanyag jóváhagyási feltételei tekintetében történő módosításáról  EGT-vonatkozású szöveg

text:
               13.3.2015

               HU

               Az Európai Unió Hivatalos Lapja

               L 68/36

         A BIZOTTSÁG (EU) 2015/418 VÉGREHAJTÁSI RENDELETE
   (2015. március 12.)
   az 540/2011/EU végrehajtási rendeletnek a Z-13-hexadecén-11-in-1-il-acetát hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára,
   mivel:

               (1)

               A Z-13-hexadecén-11-in-1-il-acetát hatóanyagot a 2229/2004/EK bizottsági rendelet (2) 24b. cikkében előírt eljárás szerint a 2008/127/EK bizottsági irányelvvel (3) felvették a 91/414/EGK tanácsi irányelv (4) I. mellékletébe. Mióta a 91/414/EGK irányelvet felváltotta az 1107/2009/EK rendelet, ez az anyag az említett rendelet értelmében jóváhagyott hatóanyagnak tekintendő, és az 540/2011/EU bizottsági végrehajtási rendelet (5) mellékletének A. részében szerepel.

               (2)

               A 2229/2004/EK rendelet 25a. cikkének megfelelően az Európai Élelmiszerbiztonsági Hatóság (a továbbiakban: Hatóság) 2013. december 18-án benyújtotta a Bizottságnak a Z-13-hexadecén-11-in-1-il-acetátra vonatkozó felülvizsgálati jelentéstervezetről kialakított véleményét (6). A Hatóság a Z-13-hexadecén-11-in-1-il-acetátra vonatkozó véleményét a bejelentőhöz is eljuttatta.

               (3)

               A Bizottság felkérte a bejelentőt, hogy nyújtsa be a Z-13-hexadecén-11-in-1-il-acetátra vonatkozó vizsgálati jelentéstervezettel kapcsolatos észrevételeit. A vizsgálati jelentés tervezetét és a Hatóság következtetését a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd a Z-13-hexadecén-11-in-1-il-acetátról szóló bizottsági vizsgálati jelentés formájában 2014. december 12-én véglegesítették.

               (4)

               Megerősítést nyert, hogy a Z-13-hexadecén-11-in-1-il-acetát hatóanyag az 1107/2009/EK rendelet értelmében jóváhagyottnak tekintendő.

               (5)

               Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenlegi tudományos és műszaki ismeretek fényében a Z-13-hexadecén-11-in-1-il-acetát jóváhagyásának feltételeit módosítani kell. Különösen további megerősítő információk kérése indokolt.

               (6)

               Az 540/2011/EU végrehajtási rendelet mellékletét ezért ennek megfelelően módosítani kell.

               (7)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 12-én.

            a Bizottság részéről

            az elnök

         Jean-Claude JUNCKER

      (1)  HL L 309., 2009.11.24., 1. o.

      (2)  A Bizottság 2004. december 3-i 2229/2004/EK rendelete a 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályairól (HL L 379., 2004.12.24., 13. o.).

      (3)  A Bizottság 2008. december 18-i 2008/127/EK irányelve a 91/414/EGK tanácsi irányelv egyes hatóanyagok felvétele céljából történő módosításáról (HL L 344., 2008.12.20., 89. o.).

      (4)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (5)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      (6)  A Z-13-hexadecén-11-in-1-il-acetát hatóanyagú növényvédő szereknél felmerülő kockázatok felméréséről készült szakértői értékelés megállapításai. EFSA Journal (2014); 12(12):3526. Online elérhető a következő címen: www.efsa.europa.eu/efsajournal.htm

      MELLÉKLET
      Az 540/2011/EU végrehajtási rendelet mellékletének A. részében a Z-13-hexadecén-11-in-1-il-acetát hatóanyagra vonatkozó 258. sor helyébe a következő lép:

                     Szám

                     Közhasználatú név, Azonosító szám

                     IUPAC-név

                     Tisztaság

                     Jóváhagyás dátuma

                     Jóváhagyás lejárta

                     Egyedi rendelkezések

                     „258

                     Z-13-hexadecén-11-in-1-il-acetát
                     CAS-szám 78617-58-0
                     CIPAC: 974

                     Z-13-hexadecén-11-in-1-il-acetát

                     ≥ 75 %

                     2009. szeptember 1.

                     2019. augusztus 31.

                     A. RÉSZ
                     Kizárólag csalogatószerként engedélyezhető.
                     B. RÉSZ
                     Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni a Növények, Állatok, Élelmiszerek és Takarmányok Állandó Bizottságában véglegesített, a Z-13-hexadecén-11-in-1-il-acetátról szóló vizsgálati jelentésben (SANCO/2649/2008) és különösen annak I. és II. függelékében található következtetéseket.
                     A használati feltételek között adott esetben szerepelniük kell kockázatcsökkentő intézkedéseknek.
                     A bejelentő megerősítő információkat nyújt be az alábbiakról:

                                 1.

                                 az iparilag gyártott műszaki minőségű anyag specifikációja, valamint tájékoztatás az esetleges szennyeződésekről;

                                 2.

                                 a szert kezelő személyek, dolgozók és az alkalmazási környezetben tartózkodók expozíciójának kockázatelemzése;

                                 3.

                                 az anyag környezeti sorsa és viselkedése;

                                 4.

                                 a nem célszervezetek expozíciójának kockázatelemzése.

                           A bejelentő az 1. pontban előírt információkat 2015. június 30-ig, a 2., a 3. és a 4. pontban előírtakat pedig 2016. december 31-ig benyújtja a Bizottsághoz, a tagállamokhoz és a Hatósághoz.”


title: A Bizottság 486/2014/EU végrehajtási rendelete ( 2014. május 12. ) a fenbutatin-oxid hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti visszavonásáról, továbbá az 540/2011/EU bizottsági végrehajtási rendelet mellékletének módosításáról  EGT-vonatkozású szöveg

text:
               13.5.2014

               HU

               Az Európai Unió Hivatalos Lapja

               L 138/70

         A BIZOTTSÁG 486/2014/EU VÉGREHAJTÁSI RENDELETE
   (2014. május 12.)
   a fenbutatin-oxid hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti visszavonásáról, továbbá az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen az annak 21. cikke (3) bekezdésében említett második eshetőségre, valamint 78. cikkének (2) bekezdésére,
   mivel:

               (1)

               A 2011/30/EU bizottsági irányelv (2) azzal a feltétellel vette fel a fenbutatin-oxid hatóanyagot a 91/414/EGK tanácsi irányelv (3) I. mellékletébe, hogy az érintett tagállamok gondoskodnak arról, hogy a fenbutatin-oxid felvételét kérő kérelmező 2013. május 31-ig további megerősítő információkat nyújt be a Bizottsághoz az SD 31723 szennyező anyag genotoxicitási hatására és ökotoxikológiai relevanciájára vonatkozóan, valamint a spektrummal, tárolási stabilitással és vizsgálati módszerekkel kapcsolatban a formulációban.

               (2)

               A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagnak tekintendők, és az 540/2011/EU bizottsági végrehajtási rendelet (4) mellékletének A. részében fel vannak sorolva.

               (3)

               A kérelmező, akinek kezdeményezésére a fenbutatin-oxid jóváhagyása megtörtént, 2013. május 31-ig semmiféle megerősítő információt nem nyújtott be. Már 2013. június 27-i levelében arról tájékoztatta a Bizottságot, hogy nem áll szándékában ilyen információkat benyújtani.

               (4)

               Következésképpen indokolt a fenbutatin-oxid jóváhagyásának visszavonása.

               (5)

               A 2011/30/EU irányelvet ezért hatályon kívül kell helyezni.

               (6)

               Az 540/2011/EU végrehajtási rendelet mellékletét ezért ennek megfelelően módosítani kell.

               (7)

               A tagállamok számára időt kell biztosítani a fenbutatin-oxidot tartalmazó növényvédő szerekre vonatkozó engedélyek visszavonására.

               (8)

               Amennyiben a tagállamok az 1107/2009/EK rendelet 46. cikke értelmében türelmi időt biztosítanak a fenbutatin-oxidot tartalmazó növényvédő szerek tekintetében, ezen időszak nem haladhatja meg a rendelet hatálybalépésétől számított tizennyolc hónapot.

               (9)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A jóváhagyás visszavonása
   A Bizottság visszavonja a fenbutatin-oxid hatóanyag jóváhagyását.
   2. cikk
   A 2011/30/EU bizottsági irányelv hatályon kívül helyezése
   A 2011/30/EU irányelv hatályát veszti.
   3. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet mellékletének B. részében található táblázat 331. sorát (fenbutatin-oxid) törölni kell.
   4. cikk
   Átmeneti intézkedések
   A tagállamok 2014. december 2-ig visszavonják a fenbutatin-oxid hatóanyagú növényvédő szerekre vonatkozó engedélyeket.
   5. cikk
   Türelmi idő
   A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2015. december 2-án le kell járnia.
   6. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. május 12-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  A Bizottság 2011. március 7-i 2011/30/EU irányelve a 91/414/EGK tanácsi irányelvnek a fenbutatin-oxid hatóanyag felvétele céljából történő módosításáról, és a 2008/934/EK bizottsági határozat módosításáról (HL L 61., 2011.3.8., 14. o.).

      (3)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (4)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).


title: A Bizottság 485/2013/EU végrehajtási rendelete ( 2013. május 24. ) az 540/2011/EU végrehajtási rendeletnek a klotianidin, a tiametoxam és az imidakloprid hatóanyag jóváhagyási feltételei, valamint az e hatóanyagokat tartalmazó növényvédő szerrel kezelt vetőmagok használatának és értékesítésének tilalma tekintetében történő módosításáról  EGT-vonatkozású szöveg

text:
               25.5.2013

               HU

               Az Európai Unió Hivatalos Lapja

               L 139/12

         A BIZOTTSÁG 485/2013/EU VÉGREHAJTÁSI RENDELETE
   (2013. május 24.)
   az 540/2011/EU végrehajtási rendeletnek a klotianidin, a tiametoxam és az imidakloprid hatóanyag jóváhagyási feltételei, valamint az e hatóanyagokat tartalmazó növényvédő szerrel kezelt vetőmagok használatának és értékesítésének tilalma tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen a rendelet 21. cikkének (3) bekezdésében említett első eshetőségre, valamint a rendelet 49. cikkének (2) bekezdésére és 78. cikkének (2) bekezdésére,
   mivel:

               (1)

               A klotianidin, a tiametoxam, illetve az imidakloprid hatóanyag a 2006/41/EK (2), a 2007/6/EK (3), illetve a 2008/116/EK bizottsági irányelvvel (4) felvételre került a növényvédő szerek forgalomba hozataláról szóló, 1991. július 15-i 91/414/EGK tanácsi irányelv (5) I. mellékletébe.

               (2)

               A 2010/21/EU bizottsági irányelv (6) módosította a 91/414/EGK irányelv I. mellékletét a klotianidin, a tiametoxam és az imidakloprid neonikotinoidokkal kapcsolatos különös rendelkezések tekintetében.

               (3)

               A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagoknak tekintendők, és az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (7) mellékletének A. részében is szerepelnek.

               (4)

               2012 tavaszán új tudományos ismereteket tettek közzé a neonikotinoidoknak a méhekre gyakorolt szubletális hatásával kapcsolatban. A Bizottság az 1107/2009/EK rendelet 21. cikkének (2) bekezdése alapján tudományos és műszaki segítséget kért az Európai Élelmiszerbiztonsági Hatóságtól (a továbbiakban: Hatóság) ezen új ismeretek értékeléséhez és a neonikotinoidoknak a méhekre gyakorolt hatásával járó kockázatok értékelésének felülvizsgálatához.

               (5)

               A Hatóság a klotianidin, a tiametoxam, illetve az imidakloprid méhekre jelentett kockázatainak értékelésével kapcsolatos megállapításait 2013. január 16-án tette közzé (8).

               (6)

               A Hatóság megállapította, hogy a klotianidin, tiametoxam, illetve imidakloprid hatóanyagú növényvédő szerek bizonyos növények tekintetében nagyfokú akut kockázatot jelentenek a méhekre. Több növény esetében a méheket illetően különösen nagyfokú és akut kockázatot állapított meg a pornak való expozíció miatt, néhány növény esetében a szennyeződött virágporban és nektárban található szermaradékok fogyasztása miatt, a kukorica esetében pedig a guttációs folyadéknak való expozíció miatt. Emellett számos növény esetében elfogadhatatlan mértékű kockázatok fennállását sem lehetett kizárni, mivel az említett anyagok akut és krónikus hatást gyakorolnak a méhkolónia túlélésére és fejlődésére. A Hatóság az értékelt növényekkel kapcsolatban minden esetben azt is megállapította, hogy hiányosak az adatok, különösen azon kockázatok tekintetében, amelyeknek a mézelő méhek hosszú távon a pornak való expozíció, a virágporban és a nektárban található szermaradékok és a guttációs folyadéknak való expozíció miatt vannak kitéve.

               (7)

               Az új tudományos és műszaki ismeretekre figyelemmel a Bizottság megállapította, hogy egyes jelek szerint a klotianidin, a tiametoxam és az imidakloprid jóváhagyott felhasználásai a méhekre gyakorolt hatásuk miatt már nem felelnek meg az 1107/2009/EK rendelet 4. cikkében meghatározott jóváhagyási kritériumoknak, és a méhekre háruló nagyfokú kockázatot csak további korlátozások bevezetésével lehet kizárni. Addig is, amíg a Hatóság a szóban forgó hatóanyagoknak különösen a levélzetkezelés céljára történő alkalmazását nem értékelte, a Bizottság úgy tekinti, hogy az a klotianidin, a tiametoxam és az imidakloprid hatóanyagok növényen keresztül történő, szisztémás transzlokációja miatt hasonló kockázatokat jelent a méhekre, mint a vetőmagkezelés és a talajkezelés céljára történő alkalmazás.

               (8)

               A Bizottság felkérte a bejelentőket, hogy nyújtsák be észrevételeiket.

               (9)

               A tagállamok és a Bizottság az Élelmiszerlánc- és Állategészségügyi Állandó Bizottság keretében megvizsgálták a Hatóság megállapításait, és azokat a klotianidinról, a tiametoxamról, illetve az imidaklopridról szóló vizsgálati jelentések kiegészítései formájában 2013. március 15-én véglegesítették.

               (10)

               A Bizottság arra a következtetésre jutott, hogy a méhekre háruló nagyfokú kockázatot csak további korlátozások bevezetésével lehet kizárni.

               (11)

               Megerősítést nyert, hogy a klotianidin, a tiametoxam és az imidakloprid hatóanyagokat az 1107/2009/EK rendelet szerint jóváhagyott hatóanyagoknak kell tekinteni. A méhek expozíciójának minimalizálása érdekében azonban indokolt korlátozni ezen hatóanyagok használatát, a méhek védelmében külön kockázatcsökkentő intézkedéseket kell bevezetni, és az említett hatóanyagokat tartalmazó termékek használatát csak hivatásos felhasználóknak szabad engedélyezni. A klotianidin-, tiametoxam-, illetve imidaklopridtartalmú növényvédő szerek vetőmag- vagy talajkezelés céljára történő felhasználását be kell tiltani különösen azon növények és gabonafélék esetében, amelyek vonzók a méhek számára – a növényházakban történő felhasználás és az őszi gabona kivételével. A klotianidin-, tiametoxam-, illetve imidaklopridtartalmú növényvédő szerekkel történő levélzetkezelést szintén be kell tiltani azon növények és a gabonafélék esetében, amelyek vonzók a méhek számára – a növényházakban történő felhasználás és a virágzást követő felhasználások kivételével. A virágzás előtt betakarított növények nem minősülnek a méhek számára vonzó növényeknek.

               (12)

               A klotianidin, a tiametoxam, illetve az imidakloprid azon felhasználásai esetében pedig, amelyeket e rendelet szerint jelenleg engedélyezni lehet, indokolt további megerősítő információkat bekérni.

               (13)

               Az 540/2011/EU végrehajtási rendeletet ezért ennek megfelelően módosítani kell.

               (14)

               A kezelt vetőmagok számos növény esetében különösen a pornak való expozíció miatt, néhány növény esetében a szennyeződött virágporban és nektárban található maradékanyagok fogyasztása miatt, a kukorica esetében pedig a guttációs folyadéknak való expozíció miatt jelentenek kockázatot a méhekre. Tekintettel a már említett kockázatokra, amelyekkel a kezelt vetőmagok használata jár, a klotianidin-, tiametoxam-, illetve imidaklopridtartalmú növényvédő szerekkel kezelt vetőmagok használatát és forgalomba hozatalát be kell tiltani azon növények és a gabonafélék esetében, amelyek vonzók a méhek számára – a növényházakban történő felhasználás és az őszi gabona kivételével.

               (15)

               A tagállamoknak elegendő időt kell hagyni arra, hogy visszavonhassák a klotianidin-, a tiametoxam-, illetve az imidaklopridtartalmú növényvédő szerekre megadott engedélyeket.

               (16)

               Amennyiben a tagállamok az 1107/2009/EK rendelet 46. cikke értelmében egyes klotianidin-, tiametoxam-, illetve imidaklopridtartalmú növényvédő szerek esetében türelmi időt biztosítanak, annak legkésőbb 2013. november 30-án le kell járnia. A Bizottság az e rendelet hatálybalépését követő két éven belül haladéktalanul az új tudományos ismeretek felülvizsgálatába kezd.

               (17)

               Az 1107/2009/EK rendelet 36. cikkének (3) bekezdése úgy rendelkezik, hogy a tagállamok bizonyos feltételek mellett további kockázatcsökkentő intézkedéseket is hozhatnak, és korlátozhatják a klotianidin-, tiametoxam-, illetve imidaklopridtartalmú növényvédő szerek forgalomba hozatalát és használatát. Az 1107/2009/EK rendelet azonban lehetővé teszi a tagállamoknak, hogy a klotianidin-, tiametoxam-, illetve imidaklopridtartalmú növényvédő szerekkel kezelt vetőmagok forgalomba hozatalával és használatával kapcsolatban a rendelet 71. cikke alapján szükséghelyzeti intézkedéseket hozzanak.

               (18)

               A megfelelő átmeneti időszak biztosítása érdekében indokolt úgy rendelkezni, hogy a kezelt vetőmagok forgalomba hozatalának tilalma csak 2013. december 1-jétől lépjen hatályba. Addig a tagállamok hatályban tarthatják az 1107/2009/EK rendelet 71. cikke alapján meghozott ideiglenes védintézkedéseket az említett rendelet 71. cikkének (3) bekezdése szerint.

               (19)

               A klotianidin-, tiametoxam-, illetve imidaklopridtartalmú növényvédő szerekkel kezelt azon vetőmagokat, amelyek az e rendelet 1. cikkében említett korlátozások tárgyát képezik, az 1107/2009/EK rendelet 54. cikke szerint kutatási és fejlesztési célú kísérletek vagy vizsgálatok céljára fel lehet használni.

               (20)

               Az Élelmiszerlánc- és Állategészségügyi Állandó Bizottság nem nyilvánított véleményt. Mivel végrehajtási aktus elfogadására volt szükség, az elnök a végrehajtási aktus tervezetét további megvitatás céljából a fellebbviteli bizottság elé terjesztette. A fellebbviteli bizottság nem nyilvánított véleményt,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet melléklete e rendelet I. mellékletének megfelelően módosul.
   2. cikk
   A kezelt vetőmagok forgalomba hozatalának tilalma
   A II. mellékletben felsorolt növények klotianidin-, tiametoxam-, illetve imidaklopridtartalmú növényvédő szerekkel kezelt vetőmagjait – a növényházakban történő felhasználásra szánt vetőmagok kivételével – mind használni, mind forgalomba hozni tilos.
   3. cikk
   Átmeneti intézkedések
   A tagállamok szükség esetén az 1107/2009/EK irányelvnek megfelelően, 2013. szeptember 30-ig módosítják vagy visszavonják a klotianidin, a tiametoxam, illetve az imidakloprid hatóanyagú növényvédő szerekre kiadott engedélyeket.
   4. cikk
   Türelmi idő
   A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2013. november 30-án le kell járnia.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba és akkortól alkalmazandó.
   A 2. cikk azonban 2013. december 1-jétől alkalmazandó.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 24-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 187., 2006.7.8., 24. o.

      (3)  HL L 43., 2007.2.15., 13. o.

      (4)  HL L 337., 2008.12.16., 86. o.

      (5)  HL L 230., 1991.8.19., 1. o.

      (6)  HL L 65., 2010.3.13., 27. o.

      (7)  HL L 153., 2011.6.11., 1. o.

      (8)  Európai Élelmiszerbiztonsági Hatóság: A klotianidin hatóanyagú növényvédő szereknek a méhekre jelentett kockázatai felméréséről szóló szakértői értékelésből levont következtetés (Conclusion on the peer review of the pesticide risk assessment for bees for the active substance clothianidin). EFSA Journal 2013; 11(1):3066. [58. oldal] doi:10.2903/j.efsa.2013.3066.
   Az imidakloprid hatóanyagú növényvédő szereknek a méhekre jelentett kockázatai felméréséről szóló szakértői értékelésből levont következtetés (Conclusion on the peer review of the pesticide risk assessment for bees for the active substance imidacloprid). EFSA Journal 2013; 11(1):3068. [55. oldal] doi:10.2903/j.efsa.2013.
   A tiametoxam hatóanyagú növényvédő szereknek a méhekre jelentett kockázatai felméréséről szóló szakértői értékelésből levont következtetés (Conclusion on the peer review of the pesticide risk assessment for bees for the active substance thiamethoxam). EFSA Journal 2013; 11(1):3067. [68. oldal] doi:10.2903/j.efsa.2013.3067. Online elérhetőség: www.efsa.europa.eu/efsajournal.htm

      I. MELLÉKLET

         Az 540/2011/EU végrehajtási rendelet mellékletének módosításai

                  1.

                  Az 540/2011/EU végrehajtási rendelet melléklete A. részének 121. sorában – klotianidin – az „Egyedi rendelkezések” oszlop helyébe a következő szöveg lép:
                  „A.   RÉSZ
                  Kizárólag rovarirtó szerként engedélyezhető. Csak hivatásos felhasználók használhatják.
                  Vetőmag- vagy talajkezelés céljára történő felhasználása nem engedélyezhető a következő gabonafélék esetében, amennyiben azokat a januártól júniusig terjedő időszakban vetik el:
                  árpa, köles, zab, rizs, rozs, cirok, tritikálé, búza.
                  A levélzetkezelés a következő gabonafélék esetében nem engedélyezhető:
                  árpa, köles, zab, rizs, rozs, cirok, tritikálé, búza.
                  A vetőmagkezelés, a talajkezelés vagy a levélzetkezelés céljára történő felhasználás nem engedélyezhető az alábbi növények esetében, a növényházakban történő felhasználás és a virágzást követő levélzetkezelés kivételével:

                              Alma (Malus pumila; M. sylvestris; M. communis; Pyrus malus)

                              ánizs (Pimpinella anisum); badián vagy csillagánizs (Illicium verum); fűszerkömény (Carum carvi); koriander (Coriandrum sativum); római kömény (Cuminum cyminum); édeskömény (Foeniculum vulgare); közönséges boróka (Juniperus communis)

                              avokádó (Persea americana)

                              bab (Phaseolus spp.)

                              banán (Musa sapientum; M. cavendishii; M. nana)

                              birsalma (Cydonia oblonga; C. vulgaris; C. japonica)

                              borsmenta (Mentha spp.: M. piperita)

                              borsó, zöldborsó (Pisum sativum), homoki borsó (P. arvense)

                              bortermő szőlő (Vitis vinifera)

                              bükköny, tavaszi/közönséges bükköny (Vicia sativa)

                              citrom és zöldcitrom, citrom (Citrus limon); zöldcitrom (C. aurantiifolia); limetta (C. limetta)

                              csemegekukorica (Zea mays)

                              cseresznye (Prunus avium)

                              csicseriborsó (Cicer arietinum)

                              csilipaprika és paprika: pirospaprika, Cayenne-bors, paprika, csilipaprika (Capsicum frutescens; C. annuum); szegfűbors (Pimenta officinalis)

                              csillagfürt (Lupinus spp.)

                              datolya (Phoenix dactylifera)

                              datolyaszilva (Diospyros kaki: D. virginiana)

                              dió (Jugland spp.: J. regia)

                              egres (Ribes uva-crispa)

                              európai mogyoró (Corylus avellana)

                              fekete áfonya (Vaccinium myrtillus); fürtös áfonya (V. corymbosum)

                              fekete bodza (Sambucus nigra)

                              fekete ribizli (Ribes nigrum); vörös és fehér ribizli (R. rubrum)

                              feketegyökér (Scorzonera hispanica)

                              földimogyoró (Arachis hypogea)

                              fűszernövények, többek között: babérlevél (Laurus nobilis); kapor (Anethum graveolens); görögszénamag (Trigonella foenumgraecum); sáfrány (Crocus sativus); kakukkfű (Thymus vulgaris); kurkuma (Curcuma longa)

                              gesztenye (Castanea spp.)

                              görögdinnye (Citrullus vulgaris)

                              grépfrút (C. paradisi)

                              gyapot (Gossypium spp.)

                              here (Trifolium spp.)

                              hüvelyesek: szarvaskerep (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); baltacim (Onobrychis sativa); koronahere (Hedysarum coronarium)

                              japán rózsa (Rosa rugosa)

                              kajszibarack (Prunus armeniaca)

                              kávébab (Coffea spp. arabica, robusta, liberica)

                              kender (Cannabis sativa)

                              kivi (Actinidia chinensis)

                              körte (Pyrus communis)

                              közönséges hajdina (Fagopyrum esculentum)

                              len (Linum usitatissimum)

                              lencse (Lens esculenta; Ervum lens)

                              lucerna (Medicago sativa)

                              mák (Papaver somniferum)

                              málna (Rubus idaeus)

                              mandula (Prunus amygdalus; P. communis; Amygdalus communis)

                              mustármag: fehér mustár (Brassica alba; B. hirta; Sinapis alba); fekete mustár (Brassica nigra; Sinapis nigra)

                              nagy szemű disznóbab, lóbab (Vicia faba var. major, var. equina; var. minor)

                              napraforgómag (Helianthus annuus)

                              narancs, édes narancs (Citrus sinensis); keserű narancs (C. aurantium)

                              okra (Abelmoschus esculentus); gombó (Hibiscus esculentus)

                              olajfa (Olea europaea)

                              őszibarack és nektarin (Prunus persica; Amygdalus persica; Persica laevis)

                              pisztácia (Pistacia vera)

                              repce (Brassica napus var. oleifera)

                              ricinusolajmag (Ricinus communis)

                              rovarpor virág (Chrysanthemum cinerariifolium)

                              sáfrányos szeklice (Carthamus tinctorius)

                              sárgadinnyemag (Cucumis melo)

                              szamóca (Fragaria spp.)

                              szentjánoskenyér (Ceratonia siliqua)

                              szeradella/csibeláb (Ornithopus sativus)

                              szezámmag (Sesamum indicum)

                              szilva és kökény, ringló, mirabella, kökényszilva vagy damaszkuszi szilva (Prunus domestica); kökény (P. spinosa)

                              szójabab (Glycine soja)

                              tangerin (Citrus tangerina), mandarin (Citrus reticulata); klementin (C. unshiu)

                              tarlórépa és réparepce (Brassica rapa var. rapifera és oleifera spp.)

                              tehénborsó, homoki bab (Vigna unguiculata)

                              tök, úritök és sütőtök (Cucurbita spp.)

                              tökfélék (cucurbitaceae)

                              tőzegáfonya, amerikai tőzegáfonya (Vaccinium macrocarpon); tőzegáfonya (Vaccinium oxycoccus)

                              uborka (Cucumis sativus)

                              vadszeder (Rubus fruticosus)

                              valamint a kezelés évében virágzó dísznövények.

                        B.   RÉSZ
                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni mind az Élelmiszerlánc- és Állategészségügyi Állandó Bizottságban 2006. január 27-én véglegesített, a klotianidinról szóló vizsgálati jelentésben és különösen annak I. és II. függelékében található megállapításokat, mind az Élelmiszerlánc- és Állategészségügyi Állandó Bizottságban 2013. március 15-én véglegesített, a klotianidinról szóló vizsgálati jelentés kiegészítésében található megállapításokat.
                  Az átfogó értékelésben a tagállamoknak:

                              —

                              fokozott figyelmet kell fordítaniuk a felszín alatti vizek védelmére, ha a hatóanyagot érzékeny talaj-, illetve éghajlati adottságú régiókban alkalmazzák,

                              —

                              fokozott figyelmet kell fordítaniuk a magevő madarakra és emlősökre jelentett kockázatokra, ha a hatóanyagot vetőmagcsávázásra használják.

                        A tagállamok gondoskodnak arról, hogy:

                              —

                              a vetőmag bevonása kizárólag speciális vetőmagkezelő létesítményben történjen. Az ilyen létesítményeknek a lehető legjobb technikákat kell alkalmazniuk, hogy a vetőmag bevonása, valamint a tárolás és a szállítás során a porkibocsátás a lehető legkisebb legyen,

                              —

                              megfelelő vetőgépet kell használni, hogy a talajba való bedolgozás megfelelő mélységű legyen, és hogy a kihullás és a porkibocsátás a lehető legkisebb legyen,

                              —

                              az engedély feltételei között adott esetben szerepeljenek méheket védő kockázatcsökkentő intézkedések,

                              —

                              adott esetben és megfelelő módon ellenőrzési programok induljanak a gyűjtő méhek vagy a méhészek által intenzíven használt területeken a méheknek a klotianidinból eredő valós expozíciójának ellenőrzésére.

                        A használati feltételek között adott esetben szerepelniük kell kockázatcsökkentő intézkedéseknek.
                  A bejelentő megerősítő információkat nyújt be az alábbiakról:

                              a)

                              a mézelő méheken kívüli beporzókra jelentett kockázat;

                              b)

                              a következő növénykultúrákban nektárt vagy virágport gyűjtő, mézelő méhekre jelentett kockázat;

                              c)

                              lehetséges felvétel a virágzó gyomok gyökerei által;

                              d)

                              a rovarok által kiválasztott mézharmatot gyűjtő, mézelő méhekre jelentett kockázat;

                              e)

                              a guttációs folyadékból eredő expozíció és a méhkolónia túlélésére és fejlődésére jelentett akut és hosszú távú kockázat, valamint az említett expozíció által a méhfiasításra jelentett kockázat;

                              f)

                              a por átszállásából eredő expozíció és a méhkolónia túlélésére és fejlődésére jelentett akut és hosszú távú kockázat, valamint az említett expozíció által a méhfiasításra jelentett kockázat;

                              g)

                              a méhkolónia túlélésére és fejlődésére jelentett akut és hosszú távú kockázat, valamint a szennyeződött nektárnak és virágpornak a méhek szervezetébe jutása által a méhfiasításra jelentett kockázat.

                        A bejelentő 2014. december 31-ig benyújtja ezeket az információkat a Bizottságnak, a tagállamoknak és a Hatóságnak.”

                  2.

                  Az 540/2011/EU végrehajtási rendelet melléklete A. részének 140. sorában – tiametoxam – az „Egyedi rendelkezések” oszlop helyébe a következő szöveg lép:
                  „A.   RÉSZ
                  Kizárólag rovarirtó szerként engedélyezhető. Csak hivatásos felhasználók használhatják.
                  Vetőmag- vagy talajkezelés céljára történő felhasználása nem engedélyezhető a következő gabonafélék esetében, amennyiben azokat a januártól júniusig terjedő időszakban vetik el:
                  árpa, köles, zab, rizs, rozs, cirok, tritikálé, búza.
                  A levélzetkezelés a következő gabonafélék esetében nem engedélyezhető:
                  árpa, köles, zab, rizs, rozs, cirok, tritikálé, búza.
                  A vetőmagkezelés, a talajkezelés vagy a levélzetkezelés céljára történő felhasználás nem engedélyezhető az alábbi növények esetében, a növényházakban történő felhasználás és a virágzást követő levélzetkezelés kivételével:

                              Alma (Malus pumila; M. sylvestris; M. communis; Pyrus malus)

                              ánizs (Pimpinella anisum); badián vagy csillagánizs (Illicium verum); fűszerkömény (Carum carvi); koriander (Coriandrum sativum); római kömény (Cuminum cyminum); édeskömény (Foeniculum vulgare); közönséges boróka (Juniperus communis)

                              avokádó (Persea americana)

                              bab (Phaseolus spp.)

                              banán (Musa sapientum; M. cavendishii; M. nana)

                              birsalma (Cydonia oblonga; C. vulgaris; C. japonica)

                              borsmenta (Mentha spp.: M. piperita)

                              borsó, zöldborsó (Pisum sativum), homoki borsó (P. arvense)

                              bortermő szőlő (Vitis vinifera)

                              bükköny, tavaszi/közönséges bükköny (Vicia sativa)

                              citrom és zöldcitrom, citrom (Citrus limon); zöldcitrom (C. aurantiifolia); limetta (C. limetta)

                              csemegekukorica (Zea mays)

                              cseresznye (Prunus avium)

                              csicseriborsó (Cicer arietinum)

                              csilipaprika és paprika: pirospaprika, Cayenne-bors, paprika, csilipaprika (Capsicum frutescens; C. annuum); szegfűbors (Pimenta officinalis)

                              csillagfürt (Lupinus spp.)

                              datolya (Phoenix dactylifera)

                              datolyaszilva (Diospyros kaki: D. virginiana)

                              dió (Jugland spp.: J. regia)

                              egres (Ribes uva-crispa)

                              európai mogyoró (Corylus avellana)

                              fekete áfonya (Vaccinium myrtillus); fürtös áfonya (V. corymbosum)

                              fekete bodza (Sambucus nigra)

                              fekete ribizli (Ribes nigrum); vörös és fehér ribizli (R. rubrum)

                              feketegyökér (Scorzonera hispanica)

                              földimogyoró (Arachis hypogea)

                              fűszernövények, többek között: babérlevél (Laurus nobilis); kapor (Anethum graveolens); görögszénamag (Trigonella foenumgraecum); sáfrány (Crocus sativus); kakukkfű (Thymus vulgaris); kurkuma (Curcuma longa)

                              gesztenye (Castanea spp.)

                              görögdinnye (Citrullus vulgaris)

                              grépfrút (C. paradisi)

                              gyapot (Gossypium spp.)

                              here (Trifolium spp.)

                              hüvelyesek: szarvaskerep (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); baltacim (Onobrychis sativa); koronahere (Hedysarum coronarium)

                              japán rózsa (Rosa rugosa)

                              kajszibarack (Prunus armeniaca)

                              kávébab (Coffea spp. arabica, robusta, liberica)

                              kender (Cannabis sativa)

                              kivi (Actinidia chinensis)

                              körte (Pyrus communis)

                              közönséges hajdina (Fagopyrum esculentum)

                              len (Linum usitatissimum)

                              lencse (Lens esculenta; Ervum lens)

                              lucerna (Medicago sativa)

                              mák (Papaver somniferum)

                              málna (Rubus idaeus)

                              mandula (Prunus amygdalus; P. communis; Amygdalus communis)

                              mustármag: fehér mustár (Brassica alba; B. hirta; Sinapis alba); fekete mustár (Brassica nigra; Sinapis nigra)

                              nagy szemű disznóbab, lóbab (Vicia faba var. major, var. equina; var. minor)

                              napraforgómag (Helianthus annuus)

                              narancs, édes narancs (Citrus sinensis); keserű narancs (C. aurantium)

                              okra (Abelmoschus esculentus); gombó (Hibiscus esculentus)

                              olajfa (Olea europaea)

                              őszibarack és nektarin (Prunus persica; Amygdalus persica; Persica laevis)

                              pisztácia (Pistacia vera)

                              repce (Brassica napus var. oleifera)

                              ricinusolajmag (Ricinus communis)

                              rovarpor virág (Chrysanthemum cinerariifolium)

                              sáfrányos szeklice (Carthamus tinctorius)

                              sárgadinnyemag (Cucumis melo)

                              szamóca (Fragaria spp.)

                              szentjánoskenyér (Ceratonia siliqua)

                              szeradella/csibeláb (Ornithopus sativus)

                              szezámmag (Sesamum indicum)

                              szilva és kökény, ringló, mirabella, kökényszilva vagy damaszkuszi szilva (Prunus domestica); kökény (P. spinosa)

                              szójabab (Glycine soja)

                              tangerin (Citrus tangerina), mandarin (Citrus reticulata); klementin (C. unshiu)

                              tarlórépa és réparepce (Brassica rapa var. rapifera és oleifera spp.)

                              tehénborsó, homoki bab (Vigna unguiculata)

                              tök, úritök és sütőtök (Cucurbita spp.)

                              tökfélék (cucurbitaceae)

                              tőzegáfonya, amerikai tőzegáfonya (Vaccinium macrocarpon); tőzegáfonya (Vaccinium oxycoccus)

                              uborka (Cucumis sativus)

                              vadszeder (Rubus fruticosus)

                              valamint a kezelés évében virágzó dísznövények.

                        B.   RÉSZ
                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni mind az Élelmiszerlánc- és Állategészségügyi Állandó Bizottságban 2006. július 14-én véglegesített, a tiametoxamról szóló vizsgálati jelentésben és különösen annak I. és II. függelékében található megállapításokat, mind az Élelmiszerlánc- és Állategészségügyi Állandó Bizottságban 2013. március 15-én véglegesített, a tiametoxamról szóló vizsgálati jelentés kiegészítésében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a következőkre:

                              —

                              a felszín alatti vizek lehetséges, főként a hatóanyaggal és annak NOA 459602, SYN 501406 és CGA 322704 metabolitjaival történő szennyeződésére, ha a hatóanyagot érzékeny talaj-, illetve éghajlati adottságú régiókban alkalmazzák,

                              —

                              a vízi élőlények védelmére,

                              —

                              a kistestű növényevő állatokra jelentett hosszú távú kockázatokra, ha a hatóanyagot vetőmagkezelésre használják.

                        A tagállamok gondoskodnak arról, hogy:

                              —

                              a vetőmag bevonása kizárólag speciális vetőmagkezelő létesítményben történjen. Az ilyen létesítményeknek a lehető legjobb technikákat kell alkalmazniuk, hogy a vetőmag bevonása, valamint a tárolás és a szállítás során a porkibocsátás a lehető legkisebb legyen,

                              —

                              megfelelő vetőgépet kell használni, hogy a talajba való bedolgozás megfelelő mélységű legyen, és hogy a kihullás és a porkibocsátás a lehető legkisebb legyen,

                              —

                              az engedély feltételei között adott esetben szerepeljenek méheket védő kockázatcsökkentő intézkedések,

                              —

                              adott esetben és megfelelő módon ellenőrzési programok induljanak a gyűjtő méhek vagy a méhészek által intenzíven használt területeken a méheknek a tiametoxamból eredő valós expozíciójának ellenőrzésére.

                        A használati feltételek között adott esetben szerepelniük kell kockázatcsökkentő intézkedéseknek.
                  A bejelentő megerősítő információkat nyújt be az alábbiakról:

                              a)

                              a mézelő méheken kívüli beporzókra jelentett kockázat;

                              b)

                              a következő növénykultúrákban nektárt vagy virágport gyűjtő, mézelő méhekre jelentett kockázat;

                              c)

                              lehetséges felvétel a virágzó gyomok gyökerei által;

                              d)

                              a rovarok által kiválasztott mézharmatot gyűjtő, mézelő méhekre jelentett kockázat;

                              e)

                              a guttációs folyadékból eredő expozíció és a méhkolónia túlélésére és fejlődésére jelentett akut és hosszú távú kockázat, valamint az említett expozíció által a méhfiasításra jelentett kockázat;

                              f)

                              a por átszállásából eredő expozíció és a méhkolónia túlélésére és fejlődésére jelentett akut és hosszú távú kockázat, valamint az említett expozíció által a méhfiasításra jelentett kockázat;

                              g)

                              a méhkolónia túlélésére és fejlődésére jelentett akut és hosszú távú kockázat, valamint a szennyeződött nektárnak és virágpornak a méhek szervezetébe jutása által a méhfiasításra jelentett kockázat.

                        A bejelentő 2014. december 31-ig benyújtja ezeket az információkat a Bizottságnak, a tagállamoknak és a Hatóságnak.”

                  3.

                  Az 540/2011/EU végrehajtási rendelet melléklete A. részének 216. sorában – imidakloprid – az „Egyedi rendelkezések” oszlop helyébe a következő szöveg lép:
                  „A.   RÉSZ
                  Felhasználása kizárólag rovarölő szerként hivatásos felhasználók számára engedélyezhető.
                  Vetőmag- vagy talajkezelés céljára történő felhasználása nem engedélyezhető a következő gabonafélék esetében, amennyiben azokat a januártól júniusig terjedő időszakban vetik el:
                  árpa, köles, zab, rizs, rozs, cirok, tritikálé, búza.
                  A levélzetkezelés a következő gabonafélék esetében nem engedélyezhető:
                  árpa, köles, zab, rizs, rozs, cirok, tritikálé, búza.
                  A vetőmagkezelés, a talajkezelés vagy a levélzetkezelés céljára történő felhasználás nem engedélyezhető az alábbi növények esetében, a növényházakban történő felhasználás és a virágzást követő levélzetkezelés kivételével:

                              Alma (Malus pumila; M. sylvestris; M. communis; Pyrus malus)

                              ánizs (Pimpinella anisum); badián vagy csillagánizs (Illicium verum); fűszerkömény (Carum carvi); koriander (Coriandrum sativum); római kömény (Cuminum cyminum); édeskömény (Foeniculum vulgare); közönséges boróka (Juniperus communis)

                              avokádó (Persea americana)

                              bab (Phaseolus spp.)

                              banán (Musa sapientum; M. cavendishii; M. nana)

                              birsalma (Cydonia oblonga; C. vulgaris; C. japonica)

                              borsmenta (Mentha spp.: M. piperita)

                              borsó, zöldborsó (Pisum sativum), homoki borsó (P. arvense)

                              bortermő szőlő (Vitis vinifera)

                              bükköny, tavaszi/közönséges bükköny (Vicia sativa)

                              citrom és zöldcitrom, citrom (Citrus limon); zöldcitrom (C. aurantiifolia); limetta (C. limetta)

                              csemegekukorica (Zea mays)

                              cseresznye (Prunus avium)

                              csicseriborsó (Cicer arietinum)

                              csilipaprika és paprika: pirospaprika, Cayenne-bors, paprika, csilipaprika (Capsicum frutescens; C. annuum); szegfűbors (Pimenta officinalis)

                              csillagfürt (Lupinus spp.)

                              datolya (Phoenix dactylifera)

                              datolyaszilva (Diospyros kaki: D. virginiana)

                              dió (Jugland spp.: J. regia)

                              egres (Ribes uva-crispa)

                              európai mogyoró (Corylus avellana)

                              fekete áfonya (Vaccinium myrtillus); fürtös áfonya (V. corymbosum)

                              fekete bodza (Sambucus nigra)

                              fekete ribizli (Ribes nigrum); vörös és fehér ribizli (R. rubrum)

                              feketegyökér (Scorzonera hispanica)

                              földimogyoró (Arachis hypogea)

                              fűszernövények, többek között: babérlevél (Laurus nobilis); kapor (Anethum graveolens); görögszénamag (Trigonella foenumgraecum); sáfrány (Crocus sativus); kakukkfű (Thymus vulgaris); kurkuma (Curcuma longa)

                              gesztenye (Castanea spp.)

                              görögdinnye (Citrullus vulgaris)

                              grépfrút (C. paradisi)

                              gyapot (Gossypium spp.)

                              here (Trifolium spp.)

                              hüvelyesek: szarvaskerep (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); baltacim (Onobrychis sativa); koronahere (Hedysarum coronarium)

                              japán rózsa (Rosa rugosa)

                              kajszibarack (Prunus armeniaca)

                              kávébab (Coffea spp. arabica, robusta, liberica)

                              kender (Cannabis sativa)

                              kivi (Actinidia chinensis)

                              körte (Pyrus communis)

                              közönséges hajdina (Fagopyrum esculentum)

                              len (Linum usitatissimum)

                              lencse (Lens esculenta; Ervum lens)

                              lucerna (Medicago sativa)

                              mák (Papaver somniferum)

                              málna (Rubus idaeus)

                              mandula (Prunus amygdalus; P. communis; Amygdalus communis)

                              mustármag: fehér mustár (Brassica alba; B. hirta; Sinapis alba); fekete mustár (Brassica nigra; Sinapis nigra)

                              nagy szemű disznóbab, lóbab (Vicia faba var. major, var. equina; var. minor)

                              napraforgómag (Helianthus annuus)

                              narancs, édes narancs (Citrus sinensis); keserű narancs (C. aurantium)

                              okra (Abelmoschus esculentus); gombó (Hibiscus esculentus)

                              olajfa (Olea europaea)

                              őszibarack és nektarin (Prunus persica; Amygdalus persica; Persica laevis)

                              pisztácia (Pistacia vera)

                              repce (Brassica napus var. oleifera)

                              ricinusolajmag (Ricinus communis)

                              rovarpor virág (Chrysanthemum cinerariifolium)

                              sáfrányos szeklice (Carthamus tinctorius)

                              sárgadinnyemag (Cucumis melo)

                              szamóca (Fragaria spp.)

                              szentjánoskenyér (Ceratonia siliqua)

                              szeradella/csibeláb (Ornithopus sativus)

                              szezámmag (Sesamum indicum)

                              szilva és kökény, ringló, mirabella, kökényszilva vagy damaszkuszi szilva (Prunus domestica); kökény (P. spinosa)

                              szójabab (Glycine soja)

                              tangerin (Citrus tangerina), mandarin (Citrus reticulata); klementin (C. unshiu)

                              tarlórépa és réparepce (Brassica rapa var. rapifera és oleifera spp.)

                              tehénborsó, homoki bab (Vigna unguiculata)

                              tök, úritök és sütőtök (Cucurbita spp.)

                              tökfélék (cucurbitaceae)

                              tőzegáfonya, amerikai tőzegáfonya (Vaccinium macrocarpon); tőzegáfonya (Vaccinium oxycoccus)

                              uborka (Cucumis sativus)

                              vadszeder (Rubus fruticosus)

                              valamint a kezelés évében virágzó dísznövények.

                        B.   RÉSZ
                  Az imidaklopridot tartalmazó növényvédő szerek használatának engedélyezése iránti kérelmek értékelésekor a tagállamoknak fokozott figyelmet kell fordítaniuk az 1107/2009/EK rendelet 4. cikkének (3) bekezdésében előírt kritériumokra, és gondoskodniuk kell arról, hogy az engedély megadása előtt minden szükséges adat és információ rendelkezésre álljon.
                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni mind az Élelmiszerlánc- és Állategészségügyi Állandó Bizottságban 2008. szeptember 26-án véglegesített, a imidaklopridról szóló vizsgálati jelentésben és különösen annak I. és II. függelékében található megállapításokat, mind az Élelmiszerlánc- és Állategészségügyi Állandó Bizottságban 2013. március 15-én véglegesített, az imidaklopridról szóló vizsgálati jelentés kiegészítésében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a következőkre:

                              —

                              a szert kezelők és más dolgozók biztonsága. Gondoskodniuk kell arról, hogy a használati feltételek előírják megfelelő egyéni védőfelszerelés használatát,

                              —

                              a vízi élőlényekre, a nem célzott ízeltlábúakra, a földigilisztákra és más talajlakó makroorganizmusokra gyakorolt lehetséges hatások, és gondoskodniuk kell arról, hogy az engedély feltételei között adott esetben szerepeljenek kockázatcsökkentő intézkedések.

                        A tagállamok gondoskodnak arról, hogy:

                              —

                              a vetőmag bevonása kizárólag speciális vetőmagkezelő létesítményben történjen. Az ilyen létesítményeknek a lehető legjobb technikákat kell alkalmazniuk, hogy a vetőmag bevonása, valamint a tárolás és a szállítás során a porkibocsátás a lehető legkisebb legyen,

                              —

                              megfelelő vetőgépet kell használni, hogy a talajba való bedolgozás megfelelő mélységű legyen, és hogy a kihullás és a porkibocsátás a lehető legkisebb legyen,

                              —

                              az engedély feltételei között adott esetben szerepeljenek méheket védő kockázatcsökkentő intézkedések,

                              —

                              adott esetben és megfelelő módon ellenőrzési programok induljanak a gyűjtő méhek vagy a méhészek által intenzíven használt területeken a méheknek a imidaklopridból eredő valós expozíciójának ellenőrzésére.

                        A használati feltételek között adott esetben szerepelniük kell kockázatcsökkentő intézkedéseknek.
                  A bejelentő megerősítő információkat nyújt be az alábbiakról:

                              a)

                              a mézelő méheken kívüli beporzókra jelentett kockázat;

                              b)

                              a következő növénykultúrákban nektárt vagy virágport gyűjtő, mézelő méhekre jelentett kockázat;

                              c)

                              lehetséges felvétel a virágzó gyomok gyökerei által;

                              d)

                              a rovarok által kiválasztott mézharmatot gyűjtő, mézelő méhekre jelentett kockázat;

                              e)

                              a guttációs folyadékból eredő expozíció és a méhkolónia túlélésére és fejlődésére jelentett akut és hosszú távú kockázat, valamint az említett expozíció által a méhfiasításra jelentett kockázat;

                              f)

                              a por átszállásából eredő expozíció és a méhkolónia túlélésére és fejlődésére jelentett akut és hosszú távú kockázat, valamint az említett expozíció által a méhfiasításra jelentett kockázat;

                              g)

                              a méhkolónia túlélésére és fejlődésére jelentett akut és hosszú távú kockázat, valamint a szennyeződött nektárnak és virágpornak a méhek szervezetébe jutása által a méhfiasításra jelentett kockázat.

                        A bejelentő 2014. december 31-ig benyújtja ezeket az információkat a Bizottságnak, a tagállamoknak és a Hatóságnak.”

      II. MELLÉKLET

         A 2. cikkben említett vetőmagok listája

      A klotianidin-, tiametoxam-, illetve imidaklopridtartalmú növényvédő szerekkel kezelt azon vetőmagok, amelyek használata és forgalomba hozatala tilos:

                  Árpa, köles, zab, rizs, rozs, cirok, tritikálé, búza, amennyiben ezeket a januártól júniusig terjedő időszakban vetik el.

                  Ánizs, csillagánizs, édeskömény, koriander. Többek között: ánizs (Pimpinella anisum); badián vagy csillagánizs (Illicium verum); fűszerkömény (Carum carvi); koriander (Coriandrum sativum); római kömény (Cuminum cyminum); édeskömény (Foeniculum vulgare); közönséges boróka (Juniperus communis)

                  bab (Phaseolus spp.)

                  borsmenta (Mentha spp.: M. piperita)

                  borsó, zöldborsó (Pisum sativum); homoki borsó (P. arvense)

                  bükköny, tavaszi/közönséges bükköny (Vicia sativa)

                  csemegekukorica (Zea mays)

                  csicseriborsó (Cicer arietinum)

                  csilipaprika és paprika: pirospaprika, Cayenne-bors, paprika, csilipaprika (Capsicum frutescens; C. annuum); szegfűbors (Pimenta officinalis)

                  csillagfürt (Lupinus spp.)

                  földimogyoró, héjával együtt (Arachis hypogaea)

                  fűszernövények, többek között: babérlevél (Laurus nobilis); kapor (Anethum graveolens); görögszénamag (Trigonella foenumgraecum); sáfrány (Crocus sativus); kakukkfű (Thymus vulgaris); kurkuma (Curcuma longa)

                  görögdinnye (Citrullus vulgaris)

                  gyapot (Gossypium spp.)

                  here (Trifolium spp.)

                  hüvelyesek: szarvaskerep (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); baltacim (Onobrychis sativa); koronahere (Hedysarum coronarium)

                  kávébab (Coffea spp. arabica, robusta, liberica)

                  kender (Cannabis sativa)

                  közönséges hajdina (Fagopyrum esculentum)

                  len (Linum usitatissimum)

                  lencse (Lens esculenta; Ervum lens)

                  lucerna (Medicago sativa)

                  mák (Papaver somniferum)

                  mustármag, fehér mustár (Brassica alba; B. hirta; Sinapis alba); fekete mustár (Brassica nigra; Sinapis nigra)

                  nagy szemű disznóbab, lóbab (Vicia faba var. major, var. equina var. minor)

                  napraforgómag (Helianthus annuus)

                  okra (Abelmoschus esculentus); gombó (Hibiscus esculentus)

                  repce (Brassica napus var. oleifera)

                  ricinusolajmag (Ricinus communis)

                  rovarpor virág (Chrysanthemum cinerariifolium)

                  sáfrányos szeklice (Carthamus tinctorius)

                  sárgadinnyemag (Cucumis melo)

                  szamóca (Fragaria spp.)

                  szezámmag (Sesamum indicum)

                  szójabab (Glycine soja)

                  tarlórépa és réparepce (Brassica rapa var. rapifera és oleifera spp.)

                  tehénborsó, homoki bab (Vigna unguiculata)

                  tök, úritök és sütőtök (Cucurbita spp.)

                  tökfélék (cucurbitaceae)

                  uborka (Cucumis sativus),

                  valamint a kezelés évében virágzó dísznövények.


title: A Bizottság 151/2014/EU végrehajtási rendelete ( 2014. február 18. ) az S-abszcizinsav hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról  EGT-vonatkozású szöveg

text:
               19.2.2014

               HU

               Az Európai Unió Hivatalos Lapja

               L 48/1

      A BIZOTTSÁG 151/2014/EU VÉGREHAJTÁSI RENDELETE

   (2014. február 18.)
   az S-abszcizinsav hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1107/2009/EK rendelet 80. cikke (1) bekezdésének a) pontja szerint a 91/414/EGK tanácsi irányelvet (2) a jóváhagyási eljárásra és feltételekre vonatkozóan továbbra is alkalmazni kell azon hatóanyagok esetében, amelyekről az említett irányelv 6. cikkének (3) bekezdésében foglaltak szerint 2011. június 14. előtt fogadtak el határozatot. Az S-abszcizinsav esetében az 1107/2009/EK rendelet 80. cikke (1) bekezdésének a) pontjában foglalt feltételek a 2011/253/EU bizottsági végrehajtási határozattal (3) teljesülnek.

               (2)

               A 91/414/EGK irányelv 6. cikkének (2) bekezdésének megfelelően 2010. december 9-én Hollandiához kérelem érkezett a Sumitomo Chemical Agro Europe SAS-tól az S-abszcizinsav hatóanyagnak a 91/414/EGK irányelv I. mellékletébe történő felvételére vonatkozóan. A 2011/253/EU határozat megerősítette, hogy a dosszié „teljes” abban az értelemben, hogy elvben megfelel a 91/414/EGK irányelv II. és III. mellékletében foglalt adat- és információszolgáltatási követelményeknek.

               (3)

               A kérelmező által javasolt felhasználási célok tekintetében e hatóanyagnak az emberek és az állatok egészségére, valamint a környezetre gyakorolt hatását a 91/414/EGK irányelv 6. cikke (2) és (4) bekezdésének rendelkezései szerint megvizsgálták. A kijelölt referens tagállam 2012. május 21-én a Bizottság elé terjesztette az értékelő jelentés tervezetét.

               (4)

               A tagállamok és az Európai Élelmiszerbiztonsági Hatóság (a továbbiakban: a Hatóság) megvizsgálták az értékelő jelentés tervezetét. A Hatóság 2013. július 23-án ismertette a Bizottsággal az S-abszcizinsav hatóanyagú növényvédő szer kockázatértékelésének szakmai vizsgálata alapján levont következtetését (4). Az értékelő jelentés tervezetét és a Hatóság következtetését a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd az S-abszcizinsavról szóló bizottsági vizsgálati jelentés formájában 2013. december 13-án véglegesítették.

               (5)

               A különböző vizsgálatok azt mutatták, hogy az S-abszcizinsavat tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában, valamint 5. cikkének (3) bekezdésében megállapított követelményeknek, különösen a Bizottság vizsgálati jelentésében megvizsgált és részletezett alkalmazások tekintetében. Ezért az S-abszcizinsav jóváhagyása indokolt.

               (6)

               Az 1107/2009/EK rendelet 13. cikke (2) bekezdésének a 6. cikkével összefüggésben értelmezett rendelkezései értelmében, valamint a jelenlegi tudományos és műszaki ismeretek fényében azonban szükség van bizonyos feltételek és korlátozások előírására.

               (7)

               A jóváhagyás előtt megfelelő időt kell biztosítani arra, hogy a tagállamok és az érdekelt felek felkészülhessenek a hatóanyag jóváhagyásából fakadó új követelmények teljesítésére.

               (8)

               Az 1107/2009/EK rendeletben előírt, a jóváhagyásból fakadó kötelezettségek sérelme nélkül és a 91/414/EGK irányelvről az 1107/2009/EK rendeletre való áttérés következtében előállt különleges helyzetre figyelemmel ugyanakkor be kell tartani a következőket. A jóváhagyást követően a tagállamok számára hat hónapot kell biztosítani az S-abszcizinsavat tartalmazó növényvédő szerekre vonatkozó engedélyek felülvizsgálatára. Az engedélyeket a tagállamok szükség szerint módosítják, újakkal helyettesítik vagy visszavonják. E határidőtől eltérve hosszabb időt kell biztosítani a 91/414/EGK irányelvnek megfelelő, az egyes növényvédő szerek egyes felhasználási módjaira vonatkozó, III. melléklet szerinti teljes dossziénak az egységes elvek szerint történő benyújtására és értékelésére.

               (9)

               A 3600/92/EGK bizottsági rendelet (5) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos tapasztalatok azt mutatják, hogy értelmezési nehézségek támadhatnak a meglévő engedélyek jogosultjainak az adathozzáférésre vonatkozó kötelezettségei tekintetében. A további nehézségek elkerülése végett ezért szükségesnek látszik pontosítani a tagállamok kötelezettségeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében szereplő követelményeknek megfelelő dossziéhoz. E pontosítás azonban az említett irányelv I. mellékletét ez idáig módosító irányelvekhez, illetve a hatóanyagokat jóváhagyó rendeletekhez képest sem a tagállamokra, sem az engedélyek jogosultjaira nem ró új kötelezettségeket.

               (10)

               Az 1107/2009/EK rendelet 13. cikkének (4) bekezdése szerint az 540/2011/EU bizottsági végrehajtási rendelet (6) mellékletét ennek megfelelően módosítani kell.

               (11)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Hatóanyag jóváhagyása
   Az I. mellékletben meghatározott S-abszcizinsav hatóanyag az ugyanebben a mellékletben foglalt feltételekkel jóváhagyásra kerül.
   2. cikk
   Növényvédő szerek újraértékelése
   (1)   A tagállamok az S-abszcizinsav hatóanyagú növényvédő szerekre kiadott engedélyeket az 1107/2009/EK rendeletnek megfelelően 2014. december 31-ig szükség szerint módosítják vagy visszavonják.
   Az említett időpontig különösen azt ellenőrzik, hogy teljesülnek-e az e rendelet I. mellékletében meghatározott feltételek, az egyedi rendelkezéseket tartalmazó oszlopban foglaltak kivételével, és hogy az engedély jogosultja rendelkezik-e a 91/414/EGK irányelv 13. cikkének (1)–(4) bekezdésében, valamint az 1107/2009/EK rendelet 62. cikkében meghatározottak szerint a 91/414/EGK irányelv II. mellékletében foglalt követelményeknek megfelelő dokumentációval, illetve ilyen dokumentációhoz való hozzáféréssel.
   (2)   Az (1) bekezdéstől eltérően az olyan engedélyezett növényvédő szerek esetében, amelyek S-abszcizinsavat tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2014. június 30-ig felkerült az 540/2011/EU végrehajtási rendelet mellékletében lévő jegyzékre, a tagállamok az 1107/2009/EK rendelet 29. cikkének (6) bekezdésében említett egységes elvek szerint, a 91/414/EGK irányelv III. mellékletében meghatározott követelményeknek megfelelő dokumentáció alapján és az e rendelet I. mellékletének az egyedi rendelkezéseket tartalmazó oszlopában foglaltak figyelembevételével újból elvégzik a szer értékelését. A szóban forgó értékelés alapján a tagállamok meghatározzák, hogy a szer megfelel-e az 1107/2009/EK rendelet 29. cikkének (1) bekezdésében meghatározott feltételeknek.
   Ezt követően a tagállamok:

               a)

               az S-abszcizinsavat egyedüli hatóanyagként tartalmazó szer esetében szükség esetén legkésőbb 2015. december 31-ig módosítják vagy visszavonják az engedélyt; vagy

               b)

               az S-abszcizinsavat több hatóanyag egyikeként tartalmazó szer esetében 2015. december 31-ig, vagy ha az érintett hatóanyagnak vagy hatóanyagoknak a 91/414/EGK irányelv I. mellékletébe történő felvételéről vagy jóváhagyásáról rendelkező jogszabályban vagy jogszabályokban a módosításra vagy visszavonásra későbbi időpont van megszabva, akkor az ott megjelölt határidőig szükség szerint módosítják vagy visszavonják az engedély.

         3. cikk
   Az 540/2011/EU végrehajtási rendelet módosításai
   Az 540/2011/EU végrehajtási rendelet melléklete e rendelet II. mellékletének megfelelően módosul.
   4. cikk
   Hatálybalépés és az alkalmazás kezdetének időpontja
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2014. július 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. február 18-án.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (3)  A Bizottság 2011. április 26-i 2011/253/EU végrehajtási határozata a metobromuron, az S-abszcizinsav, a Bacillus amyloliquefaciens ssp. plantarum D747, a Bacillus pumilus QST 2808 és a Streptomyces lydicus WYEC 108 hatóanyagoknak a 91/414/EGK tanácsi irányelv I. mellékletébe való lehetséges felvétele céljából részletes vizsgálatra benyújtott dosszié hiánytalanságának elvi elismeréséről (HL L 106., 2011.4.27., 13. o.).

      (4)  EFSA Journal 2013; 11(8):3341. Online elérhető: www.efsa.europa.eu

      (5)  A Bizottság 1992. december 11-i 3600/92/EGK rendelete a növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról (HL L 366., 1992.12.15., 10. o.).

      (6)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      I. MELLÉKLET

                  Közhasználatú név, azonosító szám

                  IUPAC-név

                  Tisztaság (1)

                  Jóváhagyás dátuma

                  Jóváhagyás lejárta

                  Egyedi rendelkezések

                  S-abszcizinsav
                  CAS-szám: 21293-29-8
                  CIPAC-szám:
                  nincs

                  (2Z,4E)-5-[(1S)-1-hidroxi-2,6,6-trimetil-4-oxociklohex-2-én-1-il]-3-metilpenta-2,4-diénsav
                  vagy
                  (7E,9Z)-(6S)-6-hidroxi-3-oxo-11-apo-ε-karotin-11-karbonsav

                  960 g/kg

                  2014. július 1.

                  2024. június 30.

                  Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. december 13-án véglegesített, az S-abszcizinsavról szóló vizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a vízi szervezetek védelmére.
                  Az alkalmazás feltételei között adott esetben kockázatcsökkentő intézkedéseknek is szerepelniük kell.

         (1)  A hatóanyag pontos azonosítása és részletes specifikációja a vizsgálati jelentésben található.”

      II. MELLÉKLET
      Az 540/2011/EU végrehajtási rendelet mellékletének B. része a következő bejegyzéssel egészül ki:

                     Szám

                     Közhasználatú név, azonosító szám

                     IUPAC-név

                     Tisztaság (1)

                     Jóváhagyás időpontja

                     Jóváhagyás lejárta

                     Egyedi rendelkezések

                     „65

                     S-abszcizinsav
                     CAS-szám:
                     21293-29-8
                     CIPAC-szám:
                     nincs

                     (2Z,4E)-5-[(1S)-1-hidroxi-2,6,6-trimetil-4-oxociklohex-2-én-1-il]-3-metilpenta-2,4-diénsav
                     vagy
                     (7E,9Z)-(6S)-6-hidroxi-3-oxo-11-apo-ε-karotin-11-karbonsav

                     960 g/kg

                     2014. július 1.

                     2024. június 30.

                     Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. december 13-án véglegesített, az S-abszcizinsavról szóló vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a vízi szervezetek védelmére.
                     Az alkalmazás feltételei között adott esetben kockázatcsökkentő intézkedéseknek is szerepelniük kell.”

         (1)  A hatóanyag pontos azonosítása és részletes specifikációja a vizsgálati jelentésben található.


title: A Bizottság 1177/2013/EU végrehajtási rendelete ( 2013. november 20. ) a spirotetramat hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról  EGT-vonatkozású szöveg

text:
               21.11.2013

               HU

               Az Európai Unió Hivatalos Lapja

               L 312/28

      A BIZOTTSÁG 1177/2013/EU VÉGREHAJTÁSI RENDELETE

   (2013. november 20.)
   a spirotetramat hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1107/2009/EK rendelet 80. cikke (1) bekezdésének a) pontja szerint a 91/414/EGK tanácsi irányelvet (2) a jóváhagyási eljárás és feltételek tekintetében továbbra is alkalmazni kell azon hatóanyagokra, amelyekről az említett irányelv 6. cikkének (3) bekezdésében foglaltak szerint 2011. június 14. előtt fogadtak el határozatot. A spirotetramat esetében az 1107/2009/EK rendelet 80. cikke (1) bekezdésének a) pontjában foglaltak a 2007/560/EK bizottsági határozat (3) révén teljesülnek.

               (2)

               A 91/414/EGK irányelv 6. cikke (2) bekezdésének megfelelően 2006. október 9-én Ausztriához kérelem érkezett a Bayer CropScience AG-től a spirotetramat nevű hatóanyagnak a 91/414/EGK irányelv I. mellékletébe való felvételére vonatkozóan. A 2007/560/EK határozat megerősítette, hogy a dokumentáció hiánytalan abban az értelemben, hogy elvben megfelel a 91/414/EGK irányelv II. és III. mellékletében foglalt adat- és információszolgáltatási követelményeknek.

               (3)

               A kérelmező által javasolt felhasználási célok tekintetében e hatóanyagnak az emberek és az állatok egészségére, valamint a környezetre gyakorolt hatását a 91/414/EGK irányelv 6. cikke (2) és (4) bekezdésének rendelkezései szerint megvizsgálták. A kijelölt referens tagállam 2008. május 5-én a Bizottság elé terjesztette az értékelő jelentés tervezetét.

               (4)

               A tagállamok és az Európai Élelmiszerbiztonsági Hatóság (a továbbiakban: Hatóság) megvizsgálták az értékelő jelentés tervezetét. A Hatóság 2013. május 27-én ismertette a Bizottsággal a spirotetramat hatóanyagú növényvédő szerek kockázatértékelése alapján levont következtetését (4). Az értékelő jelentés tervezetét és a Hatóság következtetését a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd a spirotetramatról szóló bizottsági felülvizsgálati jelentés formájában 2013. október 3-án véglegesítették.

               (5)

               A különböző vizsgálatok azt mutatták, hogy a spirotetramatot tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában, valamint 5. cikke (3) bekezdésében megállapított követelményeknek, különösen a Bizottság felülvizsgálati jelentésében megvizsgált és részletezett felhasználás tekintetében. Az előbbiekre tekintettel helyénvaló a spirotetramat jóváhagyása.

               (6)

               Az 1107/2009/EK rendelet 13. cikke (2) bekezdésének a 6. cikkével összefüggésben értelmezett rendelkezései értelmében, valamint a jelenlegi tudományos és műszaki ismeretekre való figyelemmel azonban szükség van bizonyos feltételek és korlátozások előírására. Különösen indokolt további megerősítő információkat kérni.

               (7)

               A jóváhagyás előtt megfelelő időt kell biztosítani arra, hogy a tagállamok és az érdekelt felek felkészülhessenek a hatóanyag jóváhagyásából fakadó új követelmények teljesítésére.

               (8)

               Ugyanakkor az 1107/2009/EK rendeletben előírt, a jóváhagyásból fakadó kötelezettségek sérelme nélkül, és figyelemmel a 91/414/EGK irányelvről az 1107/2009/EK rendeletre való áttérés következtében előállt különleges helyzetre, be kell tartani a következőket. A jóváhagyást követően a tagállamok számára hat hónapot kell biztosítani a spirotetramatot tartalmazó növényvédő szerekre vonatkozó engedélyek felülvizsgálatára. Az engedélyeket a tagállamoknak szükség szerint kell módosítaniuk, újakkal helyettesíteniük vagy visszavonniuk. A 91/414/EGK irányelvnek megfelelően az egyes növényvédő szerek egyes felhasználási módjaira vonatkozó, III. melléklet szerinti teljes dokumentációnak az egységes elvek szerint történő benyújtására és értékelésére e határidőtől eltérve hosszabb időt kell biztosítani.

               (9)

               A 3600/92/EGK bizottsági rendelet (5) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos tapasztalatok azt mutatják, hogy értelmezési nehézségek támadhatnak a meglévő engedélyek jogosultjainak az adathozzáférésre vonatkozó kötelezettségei tekintetében. A további nehézségek elkerülése végett ezért szükségesnek tűnik pontosítani a tagállamok kötelességeit, különösen azt, hogy ellenőrizniük kell, hogy az engedély jogosultja bizonyítottan hozzáfér-e az említett irányelv II. mellékletében szereplő követelményeknek megfelelő dokumentációhoz. Ez az egyértelműsítés azonban az említett irányelv I. mellékletét módosító irányelvekhez, illetve a hatóanyagokat jóváhagyó rendeletekhez képest nem ró új kötelezettségeket a tagállamokra és az engedélyek jogosultjaira.

               (10)

               Az 1107/2009/EK rendelet 13. cikkének (4) bekezdése szerint az 540/2011/EU bizottsági végrehajtási rendelet (6) mellékletét ennek megfelelően módosítani kell.

               (11)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Hatóanyag jóváhagyása
   Az I. mellékletben meghatározott spirotetramat hatóanyag az említett mellékletben foglalt feltételekkel jóváhagyásra kerül.
   2. cikk
   Növényvédő szerek újraértékelése
   (1)   A tagállamok a spirotetramat hatóanyagú növényvédő szerekre kiadott engedélyeket az 1107/2009/EK rendeletnek megfelelően 2014. október 31-ig szükség szerint módosítják vagy visszavonják.
   Az említett időpontig különösen azt kell ellenőrizniük, hogy teljesülnek-e az e rendelet I. mellékletében meghatározott feltételek, az egyedi rendelkezéseket tartalmazó oszlopban foglaltak kivételével, és az engedély jogosultja rendelkezik-e a 91/414/EGK irányelv 13. cikkének (1)–(4) bekezdésében, valamint az 1107/2009/EK rendelet 62. cikkében meghatározott feltételeknek megfelelően a 91/414/EGK irányelv II. mellékletében foglalt követelményeknek megfelelő dokumentációval, illetve ilyen dokumentációhoz való hozzáféréssel.
   (2)   Az (1) bekezdéstől eltérve az olyan engedélyezett növényvédő szerek esetében, amelyek egyedüli hatóanyagként vagy több hatóanyag egyikeként tartalmaznak spirotetramatot, és e hatóanyagok mindegyike legkésőbb 2014. április 30-ig felkerült az 540/2011/EU végrehajtási rendelet mellékletében lévő jegyzékre, a tagállamok az 1107/2009/EK rendelet 29. cikkének (6) bekezdésében említett egységes elvek szerint a 91/414/EGK irányelv III. mellékletében meghatározott követelményeknek megfelelő dosszié alapján és az e rendelet I. mellékletének az egyedi rendelkezéseket tartalmazó oszlopában foglaltak figyelembevételével újból elvégzik a szer értékelését. A szóban forgó értékelés alapján a tagállamok meghatározzák, hogy a szer megfelel-e az 1107/2009/EK rendelet 29. cikkének (1) bekezdésében meghatározott feltételeknek.
   Ezt követően a tagállamok:

               a)

               a spirotetramatot egyedüli hatóanyagként tartalmazó szer esetében az engedélyt szükség szerint módosítják vagy visszavonják legkésőbb 2015. október 31-ig; vagy

               b)

               a spirotetramatot több hatóanyag egyikeként tartalmazó szer esetében az engedélyt szükség szerint módosítják vagy visszavonják 2015. október 31-ig, vagy ha a többi hatóanyagnak a 91/414/EGK irányelv I. mellékletébe történő felvételéről rendelkező vonatkozó jogszabályok valamelyike az ilyen módosításra vagy visszavonásra későbbi időpontot ír elő, akkor az ott megjelölt határidőig.

         3. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet melléklete e rendelet II. mellékletének megfelelően módosul.
   4. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2014. május 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 20-án.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (3)  A Bizottság 2007. augusztus 2-i 2007/560/EK határozata a klórantraniliprolnak, a heptamaloxiglukánnak, a spirotetramatnak és a Helicoverpa armigera sejtmag-poliéder-vírusnak a 91/414/EGK tanácsi irányelv I. mellékletébe való lehetséges felvétele céljából részletes vizsgálatra benyújtott dossziék teljességének elvi elismeréséről (HL L 213., 2007.8.15., 29. o.)

      (4)  EFSA Journal (2013); 11(6):3243. Elektronikus elérhetősége: www.efsa.europa.eu.

      (5)  A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (HL L 366., 1992.12.15., 10. o.).

      (6)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      I. MELLÉKLET

                  Közhasználatú név, azonosító szám

                  IUPAC-név

                  Tisztaság (1)

                  Jóváhagyás dátuma

                  Jóváhagyás lejárta

                  Egyedi rendelkezések

                  Spirotetramat
                  CAS-szám: 203313-25-1
                  CIPAC-szám: 795

                     cisz-4-(etoxi-karbonil-oxi)-8-metoxi-3-(2,5-xilil)-1-azaspiro[4.5]dec-3-én-2-on

                  ≥ 970 g/kg

                  2014. május 1.

                  2024. április 30.

                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. október 3-án véglegesített, a spirotetramatról szóló felülvizsgálati jelentésben és különösen annak I. és II. függelékében található megállapításokat.
                  Ebben az átfogó értékelésben a tagállamoknak különös figyelmet kell fordítani a rovarevő madarakat érintő kockázatra.
                  Az alkalmazás feltételei között szükség esetén kockázatcsökkentő intézkedéseket kell előírni.
                  A kérelmező a Bizottság, a tagállamok és a Hatóság részére megerősítő információkat nyújt be a madaraknál és halaknál lehetségesen fellépő endokrinromboló hatásokról az endokrinromboló tulajdonságok vizsgálatáról szóló OECD-útmutató vagy a Közösség által jóváhagyott vizsgálati útmutató elfogadásától számított két éven belül.

         (1)  A hatóanyagok pontos azonosítása és részletes specifikációja a vonatkozó felülvizsgálati jelentésekben található.

      II. MELLÉKLET
      Az 540/2011/EU végrehajtási rendelet mellékletének B. része a következő bejegyzéssel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Jóváhagyás dátuma

                     Jóváhagyás lejárta

                     Egyedi rendelkezések

                     „60

                     Spirotetramat
                     CAS-szám: 203313-25-1
                     CIPAC-szám: 795

                        cisz-4-(etoxi-karbonil-oxi)-8-metoxi-3-(2,5-xilil)-1-azaspiro[4.5]dec-3-én-2-on

                     ≥ 970 g/kg

                     2014. május 1.

                     2024. április 30.

                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. október 3-án véglegesített, a spirotetramatról szóló felülvizsgálati jelentésben és különösen annak I. és II. függelékében található megállapításokat.
                     Ebben az átfogó értékelésben a tagállamoknak különös figyelmet kell fordítani a rovarevő madarakat érintő kockázatra.
                     Az alkalmazás feltételei között szükség esetén kockázatcsökkentő intézkedéseknek is szerepelniük kell.
                     A kérelmező a Bizottság, a tagállamok és a Hatóság részére megerősítő információkat nyújt be a madaraknál és halaknál lehetségesen fellépő endokrinromboló hatásokról az endokrinromboló tulajdonságok vizsgálatáról szóló OECD-útmutató vagy a Közösség által jóváhagyott vizsgálati útmutató elfogadásától számított két éven belül.”

         (1)  A hatóanyagok pontos azonosítása és részletes specifikációja a vonatkozó felülvizsgálati jelentésekben található.